**„MacBook Pro"** yra Macintosh nešiojamųjų kompiuterių linija, sukurta „Apple Inc.". Ši nešiojamųjų kompiuterių linija buvo pirmąjį kartą pristatyta 2006 metų sausio mėnesį. Tai yra aukštesnės klasės MacBook šeimos nešiojamųjų kompiuterių modeliai, esantys galingesni už MacBook Air. Šiuo metu MacBook Pro parduodami su 13, 14 ir 16 colių ekranais, visi šie kompiuteriai naudoja Apple sukurtus M1 ir M2 lustus.

Pirmos kartos „MacBook Pro" naudojo PowerBook G4 dizainą. Vėliau, PowerPC G4 lustus pakeitė Intel Core procesoriais, pridėjo internetinę kamerą ir pristatė MagSafe maitinimo jungtį. 15 colių modelis buvo pristatytas 2006 m. sausį, o 17 colių modelis balandžio mėnesį. Vėlesnėse versijose buvo pridėti Intel Core 2 Duo procesoriai ir LED ekranai su apšvietimu.

Antrosios kartos modeliai su 13 ir 15 colių ekranais buvo pristatyti 2008 m. spalio mėnesį. 17 colių variantas buvo pridėtas 2009 m. sausį. Buvo vadinamas „viengubo korpuso" (ang. - unibody) modeliu, nes jo korpusas buvo pagamintas iš vieno aliuminio gabalo, taip pat turėjo plonesnį lygų ekraną, bei pertvarkytą valdymo bloką ir klaviatūrą. Atnaujinimai atnešė Intel Core i5 ir i7 procesorius, bei pristatė Intel Thunderbolt.

Trečiosios kartos „MacBook Pro" buvo išleistas 2012 metais: 15 colių modelis – birželį, 13 colių modelis – spalio mėnesį. Šie nešiojamieji kompiuteriai buvo plonesni nei jo pirmtakai, turėjo kietojo kūno atminties (SSD) standartą. Buvo pridėtas HDMI ir didelės raiškos Retina ekranas. Su šia nešiojamųjų kompiuterių karta buvo pašalinta Ethernet ir FireWire prievadai, bei optinis įrenginys.

Ketvirtosios kartos „MacBook Pro" buvo išleistas 2016 m. spalio mėnesį. Apple šiame modelyje pritaikė USB-C visiems duomenų prievadams ir kompiuterio įkrovimui. Taip pat, naujajame „MacBook Pro" buvo panaudota „drugelio" (ang. - butterfly) mechanizmo klaviatūra. Visuose modeliuose, išskyrus pagrindinį, funkciniai klavišai buvo pakeisti jutiklinio ekrano juostele (ang. - Touch Bar) su piršto antspaudo skanavimo jutikliu (ang. - Touch ID), integruotu į maitinimo mygtuką.

2019 m. lapkričio mėnesį ketvirtosios kartos patobulinta „MacBook Pro" versija pristatė „magiškąją" (ang. - Magic) klaviatūrą, kurioje naudojamas „žirklinio jungiklio" (ang. - scissor-switch) mechanizmas. Po pradinio 16 colių modelio su siauresniais rėmeliais, 2020 m. gegužės mėnesį pasirodė 13 colių modelis.

2020 m. lapkričio mėnesį buvo išleista dar viena ketvirtosios kartos versija. Tai buvo pirmasis „MacBook Pro", kuriame buvo panaudota Apple sukurta sistema su Apple M1 lustu.

Penktosios kartos „MacBook Pro" buvo išleistas 2021 m. spalio mėnesį. Kompiuteriai turėjo 14 ir 16 colių ekrano dydžius. Šiuose kompiuteriuose naudojami M1 Pro arba M1 Max lustai. Šie nešiojamieji kompiuteriai yra pirmieji, kuriuos galima įsigyti tik su Apple Silicio sistema luste. Apple iš naujo pristatė MagSafe ir funkcinius klavišus, kurie buvo pašalinti iš ankstesnių modelių.

Kartu su pertvarkytu ketvirtosios kartos MacBook Air, Apple iš naujo išleido ketvirtos kartos „MacBook Pro", įtraukdama Apple M2 lustą. Modelis turi tą patį korpusą, tačiau gavo pakeitimus garso sistemoje: buvo pridėti garsiakalbiai, suderinami su erdviniu garsu ir ausinių lizdas, palaikantis didelės varžos ausines.

„Intel" lustą naudojantys MacBook Pro
-------------------------------------

### Pirmoji karta („Aluminum")

Pirmosios kartos „MacBook Pro" naudojo „PowerBook G4" dizainą. Vėliau, „PowerPC G4" lustus pakeitė į „Intel Core" procesorius, pridėjo įmontuotą „iSight" internetinę kamerą ir pristatė „MagSafe" maitinimo jungtį. Optinis diskas buvo sumažintas, kad tilptų į plonesnį MacBook Pro. 15 colių modelis buvo pristatytas 2006 metų sausį. 17 colių modelis balandžio mėnesį. 2007 metų 15 colių modelius papildė Intel Core 2 Duo procesorius ir LED ekranas su apšvietimu, o 2008 metais atsirado – 17 colių modelis. 2007 metų versija gavo naujas Nvidia Geforce 8600M GT vaizdo plokštes , o 2008 metų versija atnaujino procesorius į „Penryn" branduolius ir jutiklinei aikštelei (ang. touchpad) pridėjo kelių lietimų galimybės. 

Pirminė 15 colių versija buvo nutraukta 2008 m. spalio 14 dieną. O 17 colių modelis - 2009 m. sausio 6 dieną. 

### Antroji karta („Unibody")

2008 m. spalio 14 d. Apple atstovai paskelbė apie naująjį 15 colių MacBook Pro su "viengubu korpusu" (ang. - unibody) ir siaurėjančiais kraštais, panašiais į MacBook Air. Dizaineriai perkėlė „MacBook Pro" prievadus į kairę korpuso pusę, o optinio disko lizdą perkėlė iš priekio į dešinę. Naujuosiuose „MacBook Pro" kompiuteriuose buvo dvi vaizdo plokštės, kurias vartotojas galėjo perjungti arba naudoti kartu: „Nvidia GeForce 9600M GT" su 256MB arba 512MB specialios atminties ir GeForce 9400M su 256MB bendrinamos sistemos atminties. FireWire 400 prievadas buvo pašalintas. DVI prievadas buvo pakeistas į „Mini DisplayPort" lizdą. Originalus „viengubo korpuso" (ang. - unibody) MacBook Pro buvo su vartotojo nuimama baterija. Apple teigė, kad po 300 įkrovimų akumuliatorius išlaikys 80% baterijos būklės.

### Trečioji karta („Retina")

 „MacBook Pro" („Retina", 15 colių, 2012 m.)
 „MacBook Air" (viršuje) ir antros kartos „Retina MacBook Pro" (apačioje). „MacBook Pro" turi plonesnį „MagSafe 2" prievadą ir du „Thunderbolt" prievadus.
Trečiosios kartos „MacBook Pro" buvo išleistas 2012 metais. Šiame modelyje kietojo kūno atminties (SSD) diskas tapo standartu. Jungtys buvo atnaujintos iki USB 3.0, pridėtas papildomas „Thunderbolt" prievadas, HDMI ir didelės raiškos Retina (tinklainės) ekranas. 15 colių modelis buvo 25% plonesnis nei jo pirmtakas. Ši MacBook Pro kompiuterių karta pašalino Ethernet, FireWire 800 prievadus, tačiau buvo galima įsigyti Thunderbolt adapterių, akumuliatoriaus indikatoriaus mygtuką ir kitus priedus. Apple taip pat teigė, kad buvo patobulinti garsiakalbiai ir mikrofonai, bei buvo įdiegta nauja aušinimo sistema su patobulintais ventiliatoriais.

  

2022 metais, išleidus "macOS Ventura" operacinę sistemą, trečiosios kartos "MacBook Pro" modeliai buvo galutiniai nebepalaikomi.

### Ketvirtoji karta (Jutiklinė juosta / „Touch Bar")

 „MacBook Pro" (15 colių, 2016 m.)
 Nuardytas MacBook Pro (16 colių, 2019 m.), kuriame matomos vidinės dalys
 MacBook Pro jutiklinė juosta
 „MacBook Pro" (16 colių, 2019 m.)
 „MacBook Pro" (2016 m.) buvo kritikuojamas dėl to, kad USB-A arba SD kortelių jungtims reikia šakotuvų arba raktų (parodyta).
Apple pristatė ketvirtosios kartos 13 ir 15 colių „MacBook Pro" modelius per spaudos renginį savo būstinėje, 2016 m. spalio mėnesį. Visuose modeliuose, išskyrus pradinį 13 colių modelį, buvo jutiklinė juosta (ang. Touch Bar) – nauja OLED juostelė su daugybe lietimų funkcijų, įmontuota klaviatūros viršuje vietoje funkcinių klavišų. Dešinėje jutiklinės juostos pusėje yra safyro stiklo mygtukas, kuris veikia kaip piršto antspaudo skaitytuvas (ang. „Touch ID") ir įjungimo/išjungimo mygtukas. Naujausiuose modeliuose taip pat buvo pristatyta antrosios kartos „drugelio" (ang. - butterfly) mechanizmo klaviatūra. 13 colių modelio jutiklinė aikštelė yra 46 % didesnė nei jo pirmtako, o 15 colių modelio jutiklinė aikštelė yra dvigubai didesnė nei ankstesnės kartos.

Visi prievadai buvo pakeisti dviem arba keturiais „Thunderbolt 3" prievadais, kurie palaiko USB-C 3.1 ir du „DisplayPort 1.2" signalus, iš kurių bet kurį galima naudoti įkrovimui.

Ketvirtosios kartos „MacBook Pro" sulaukė prieštaringų atsiliepimų. Ekranas, konstrukcijos kokybė ir garso kokybė buvo giriami, tačiau daugelis skundėsi dėl „drugelio" (ang. - butterfly) klaviatūros, mažai paskirties turinčia jutikline juosta (ang. - Touch Bar), trūkumu USB-A jungčių, HDMI prievadų ir SD kortelės lizdo.

2020 m. gegužės 4 d. „Apple" paskelbė apie atnaujintą 13 colių modelį su „magiškąja" (ang. - Magic) klaviatūra. Keturių „Thunderbolt" prievadų versijoje naudojami „Ice Lake" procesoriai, padidinta iki 32 GB atminties ir 4 TB saugyklos vietos, bei buvo pridėtas palaikymas 6K išvesties, kad vartotojai galėtų paleisti „Pro Display XDR". Dviejų „Thunderbolt" prievadų versijose yra tokie patys „Coffee Lake" procesoriai, grafika ir maksimali saugykla bei atmintis kaip ir 2019 m. dviejų „Thunderbolt" prievadų modeliuose.

Apple Silicon
-------------

### Ketvirtoji karta (Jutiklinė juosta su Apple Silicon)

 „MacBook Pro" (13 colių, M1, 2020 m.)
2020 m. lapkričio 10 d. Apple pristatė naują 13 colių „MacBook Pro" su dviem „Thunderbolt" prievadais. Šis „MacBook Pro" naudoja „Apple M1" procesorių, kuris tiesiogiai pakeitė ankstesnės kartos „Intel" pagrindu sukurtus procesorius. „MacBook Pro" su M1 buvo išleistas kartu su atnaujintais „MacBook Air" ir „Mac Mini" kaip pirmosios kartos „Mac" kompiuteriai su nauja Apple ARM pagrindu sukurtų „Apple Silicio" (ang. - Apple Silicon) procesorių linija. Šis „MacBook Pro" modelis išlaiko tą patį dizainą kaip ir anksčiau, išvaizda neatnešė jokių naujovių. Turi papildomą „Wi-Fi 6", USB4 ir 6K išvesties palaikymą, kad paleistų „Pro Display XDR". Apple padidino atmintį bazinėje konfigūracijoje iki 8 GB. Palaikomi išoriniai ekranai buvo sumažinti iki vieno, nors ankstesni „Intel" modeliai palaikė du 4K ekranus. „FaceTime" kamera išliko 720p.

### Penktoji karta („Liquid Retina XDR")

2021 m. spalio 18 d. Apple pakeitė aukščiausios klasės 13 colių ir 16 colių „Intel" pagrindu pagamintus „MacBook Pro" į 14 colių ir 16 colių „MacBook Pro", dabar aprūpintus naujais „Apple Silicio" (ang. Apple Silicon) lustais. „M1 Pro" ir „M1 Max" – antroji Apple ARM pagrindu sukurta sistema ir pirmieji profesionalams skirti lustai. Apple atkreipė dėmesį į ankstesnės kartos kritiką: vietoje jutiklinės juostos (ang. - Touch Bar) atkurdama funkcinius klavišus, pridėjo HDMI prievadą, SD kortelių skaitytuvą, „MagSafe" įkrovimą ir didesnę bazinę atmintį. Kiti papildymai apima „Liquid Retina XDR" ekraną, taip pat buvo pridėta į naujausius „iPhone" panaši įpjova „Notch". Apple į naująją kartą taip pat pridėjo „ProMotion" kintamą atnaujinimo dažnį, 1080p internetinę kamerą, „Wi-Fi 6", 3 „Thunderbolt" prievadus, 6 garsiakalbių garso sistemą, palaikančią „Dolby Atmos", ir kelių išorinių ekranų palaikymą.

Šaltiniai
---------

1. ↑  „Apple Design Resources". *Apple Developer* (anglų). Suarchyvuotas originalas 2022-01-04. Nuoroda tikrinta 2022-11-28.  Nežinomas parametras `|url-status=` ignored (pagalba)
2. ↑  Sandoval, Alex (2020-09-04). „Apple MacBook Pro 13 Review: Apple Delivers a Consistently Excellent Ultraportable Laptop". *E-Money Chat* (anglų). Suarchyvuotas originalas 2021-06-02. Nuoroda tikrinta 2022-11-28.  Nežinomas parametras `|url-status=` ignored (pagalba)
3. ↑  „Apple Design Resources". *Apple Developer* (anglų). Suarchyvuotas originalas 2022-01-04. Nuoroda tikrinta 2022-11-28.  Nežinomas parametras `|url-status=` ignored (pagalba)
4. ↑  "Apple Introduces 17-inch MacBook Pro". Pranešimas spaudai. 2006-04-24.. Prieigos data 2022-12-08.
5. ↑  "Apple Updates MacBook Pro". Pranešimas spaudai. 2007-06-05.. Prieigos data 2022-12-08.
6. ↑  "Apple Introduces New MacBook and MacBook Pro Models". Pranešimas spaudai. 2008-02-26.. Prieigos data 2022-12-08.
7. 1 2  „Apple MacBook Pro "Core 2 Duo" 2.53 15" (Unibody) Specs". EveryMac. 2008. Suarchyvuotas originalas 2010-05-01. Nuoroda tikrinta 2022-12-08.  Nežinomas parametras `|url-status=` ignored (pagalba)
8. ↑  D'Orazio, Dante (2012-10-23). „Apple introduces new 13-inch MacBook Pro with Retina display, ships today for $1,699". *The Verge*. Vox Media. Suarchyvuotas originalas 2013-02-25. Nuoroda tikrinta 2022-12-08.  Nežinomas parametras `|url-status=` ignored (pagalba)
9. ↑  „Hands On: 15-Inch Apple MacBook Pro With Retina Display". *PCMAG* (anglų). Suarchyvuotas originalas 2022-02-25. Nuoroda tikrinta 2022-12-08.  Nežinomas parametras `|url-status=` ignored (pagalba)
10. ↑  „New MacBook Pro's Dedicated AMD Graphics Chips Are 'Significantly' Faster and Support Dual 5K Displays". Suarchyvuotas originalas 2017-10-22. Nuoroda tikrinta 2022-12-08.  Nežinomas parametras `|url-status=` ignored (pagalba)
11. ↑  „New 13-Inch MacBook Pro Announced With Magic Keyboard, 10th-Gen Processors, Up to 32 GB RAM and 4 TB SSD, and More". *MacRumors* (anglų). Suarchyvuotas originalas 2020-05-06. Nuoroda tikrinta 2022-12-08.  Nežinomas parametras `|url-status=` ignored (pagalba)
12. ↑  „Apple Announces New 13-inch MacBook Pro With M1 Apple Silicon". *MacRumors* (anglų). Suarchyvuotas originalas 2020-11-25. Nuoroda tikrinta 2022-12-08.  Nežinomas parametras `|url-status=` ignored (pagalba)
13. ↑  Potuck, Michael (2020-11-10). „Apple Silicon M1 MacBook Air and Pro get improved cameras but still stuck at 720p". *9to5Mac* (anglų). Suarchyvuotas originalas 2020-11-18. Nuoroda tikrinta 2022-12-08.  Nežinomas parametras `|url-status=` ignored (pagalba)
14. ↑  „Apple unveils game-changing MacBook Pro". *Apple Newsroom* (anglų). Suarchyvuotas originalas 2021-10-18. Nuoroda tikrinta 2022-12-08.  Nežinomas parametras `|url-status=` ignored (pagalba)
15. ↑  „Introducing M1 Pro and M1 Max: the most powerful chips Apple has ever built". *Apple Newsroom* (anglų). Suarchyvuotas originalas 2021-10-18. Nuoroda tikrinta 2022-12-08.  Nežinomas parametras `|url-status=` ignored (pagalba)